Versindaba » Erns Grundling
Posts Tagged ‘Erns Grundling’
Andries Bezuidenhout. Toast en Erns op Bush Radio
Ek het al ŉ slag of wat vantevore hier oor die Unhappy Hour geskryf (“The Unhappy Hour, where you can cry if you want to…”) – ŉ left field program wat Sondagaande op Bush Radio uitgesaai word, van 18:00 tot 20:00. Vriende en kollegas in die Kolonie kan dit op die lug luister – op 89.5. Mense wat nie anderkant die Hexriviervallei bly nie, kan dit wel op die web hoor – dit stream hier. Sondagaand is Toast Coetzer en Erns Grundling se beurt.
Dankie tog hiervoor, in tye van generiese musiek, generiese nuus, generiese opinies en generiese siektes.
Tags: Erns Grundling, The Unhappy Hour, Toast Coetzer
Posted in Andries Bezuidenhout, Binneblik | Comments Off on Andries Bezuidenhout. Toast en Erns op Bush Radio
Posted in Nuuswekker | Comments Off on Waar is ons Lasith Malinga’s?
Andries Bezuidenhout. Kom ween Sondagaand in jou hande saam met ons…
Op die foto hier bo is die aanbieders van The Unhappy Hour, ŉ radioprogram wat elke Sondagaand van 18:00 tot 20:00 op Bush Radio 89.5 fm uitgesaai word. Ek dink mense in die omgewing van Kaapstad kan dit oor die draadloos hoor. Ons ander wat nie die merk van Zille op ons voorkop dra nie, kan dit gelukkig op die internet luister.
Om in te luister kliek net hier en as dit nie werk nie hier.
Die DJ’s op die foto is natuurlik niemand anders nie as Toast Coetzer (daar staan iets van Timboektoe op sy T-hemp, want hy was al daar), Clive E. Smith, Danie Marais (op hulle T-hemde staan “Your favorite band sucks”) en Ernst Grundling (op sy T-hemp staan iets geskryf van Huisgenoot, maar niemand weet hoekom nie).
Toast en Erns is ook die redakteurs van Ons Klijntji. Wanneer kom die volgende uitgawe uit, ouens?
Eerskomende Sondagaand gaan ek bietjie in die ateljee kom kuier en dan gesels ek, Danie en Clive oor life, the universe, and everything. Ek bring ook tracks van my volgende CD saam om te speel as ŉ voorsmakie. Ek het gister die meesteropname by Paul Riekert gekry. Ek dink die CD se titel gaan dalk “Bleek Berus” wees. (Dit sal nog so ŉ paar maande wees voor dit in die winkels is.)
Lees meer oor die Unhappy Hour hier.
Tags: Clive E. Smith, Danie Marais, Erns Grundling, The Unhappy Hour, Toast Coetzer
Posted in Andries Bezuidenhout | Comments Off on Andries Bezuidenhout. Kom ween Sondagaand in jou hande saam met ons…